გლობალიზაცია და ბიზნესი #14, 2022 


CL08/+LI2/MLII0M #Mნ 805IMნ655 #14, 2022 


ჩLC05://00I.0IC/10.35945/წხ.2022.14.008 


ამმრიპის შეერთებული შტატების 
კოლიტიპკური როლი 21-მ საუკუნმში 
სამხრეთ ჩინეთის ზღვის რეგიონში 


ლალი პაპანაძე 


ისტორიკოსი, სოციალური მეცნიერებების აკადემიური დოქტორი (პოლიტიკის მიმართულებით); 


შესავალი 


აშშ და ჩინეთი, მსოფლიოს ორი უძლიერესი და 
ანგარიშგასაწევი სახელმწიფოა. რაც შეეხება სამ- 
ხრეთ ჩინეთის ზღვას, მასზე 7 ქვეყანას აქვს გასას– 
ვლელი. ქვეყნები ინტენსიურ ურთიერთობებს ინა- 
რჩუნებენ ეკონომიკური კავშირების და საზღვაო 
მარშრუტების გამოყენებით. აშშ ცდილობს შემო- 
იკრიბოს მეტი მოკავშირე, რათა არ დაუშვას ჩინე– 
თის ჰეგემონია. შეერთებული შტატები, ასევე, არ 
აპირებს დაკარგოს ძლიერი პოზიცია აზიაში, რაც 
შეიძლება გამოიხატოს აზიისა და წყნარი ოკეანის 
რეგიონის სხვა ქვეყნებზე ზეწოლის მცდელობით. 
ამავდროულად, მისი მთავარი ინტერესი რეგიონში 
არის თავისუფლებისა და ნაოსნობის უსაფრთხოე- 
ბის უზრუნველყოფა. 

აქ უდიდესი რეგიონალური პორტებია. სამ- 
ხრეთ ჩინეთის ზღვა მდიდარია: ზღვის პროდუქ- 
ტებით, მინერალებით, კეთილშობილი და იშვიათი 
ლითონებით, სპილენძით, ფოსფორით, მანგანუ- 
მით, ალუმინით. გარდა ამისა, ტერიტორია მიმზიდ– 
ველია იმის გამო, რომ აქ ორგანული სასუქის უხვი 
მარაგია, რომელიც მსოფლიო ბაზრებზე ძალიან 
დიდი პოპულარობით სარგებლობს. აი, რატომ 
არის აშშ დაინტერესებული ამ რეგიონით, პეკინს 
კი სურს ამ რეგიონში ყველაზე დიდი ფლოტი და 
ინფრასტრუქტურა ჰქონდეს. 

შტატების საგარეო პოლიტიკის 
ცვლილება აღნიშნული რეგიონის 
მიმართ 90-იანი წლებიდან 


თუ კოლინ პაუერი ჩინეთს მტრად მიიჩნევდა, 
ბუშის ადმინისტრაციამ ის „სტრატეგიულ კონკუ- 
რენტად“ გამოაცხადა. კისინჯერი აღნიშნავდა: „მე 
რამდენიმე ათწლეულის განმავლობაში ვაკვირდე- 
ბოდი აშშ-ჩინეთის ურთიერთობების განვითარე- 
ბას, აქამდე არასდროს ყოფილა კავშირები ჩვენს 
ქვეყნებს შორის ისე მჭიდრო, როგორც ახლა“. 2010 
წელს კი ჩინეთსა და შეერთებულ შტატებს შორის 
ვაჭრობის მოცულობამ 385,3 მლრდ დოლარს მი- 
აღწია. ამ ქვყნებს შორის ურთიერთობა არასტაბი- 
ლურია და ხშირად იცვლება პოლიტიკური სიტაცი– 
იდან გამომდინარე. 

ობამას ადმინისტრაციის დროს, 2010 წლის და– 
საწყისში, ჩინეთის ურთიერთობების გაციება აღი–- 
ნიშნა შეერთებულ შტატებთან, გაწყდა სამხედრო 
ურთიერთობებიც, რაც გამოწვეული იყო ობამას 
ადმინისტრაციის გადაწყვეტილებით – ტაივან- 
ში დიდი ოდენობით (6,3 მილიარდი დოლარის 
ღირებულების ) იარაღის მიყიდვის დამტკიცების 
შესახებ. თუმცა, ობამას დროს განხორციელდა 
სტრატეგიული და ეკონომიკური დიალოგი ჩინეთ- 
სა და შეერთებულ შტატებს შორის. „აზიისკენ მი- 
ბრუნების“ პოლიტიკა, იყო ერთგვარი მდელობა 
მოცემულ რეგიონში დაკარგული ადგილის დასა- 
ბრუნებლად. 

ჩინეთი ახორციელებს სამშენებლო სამუშაოებს 
სამხრეთ ჩინეთის ზღვის კუნძულებზე, აფართოებს 

ლალი კაპანაძე 


რამდენიმე რიფს და არ აძლევს სხვა ქვეყნების მე– 
თევზეებსა და სამხედრო გემებს მათთან მიახლოე- 
ბის საშუალებას. შეერთებული შტატები არ დაუშვე– 
ბენ რეგიონიდან მის გაძევებას. ასე, რომ გავლენის 
სფეროებისთვის ბრძოლა არ დასრულებულა. ჩი– 
ნეთი იბრძვის მეზობელ სახელმწიფოებთან სამ- 
ხრეთ ჩინეთის ზღვაში დომინანტი პოზიციის მისა– 
ღებად. პეკინი პრეტენზიას აცხადებს რეგიონის 90 
პროცენტზე. ის ზოგიერთ მეზობელ სახელმწიფოს 
პროვოკაციულ ქმედებებსა და ჩინეთის რიფებსა 
და კუნძულებზე სამხედროების ყოფნაში ადანაშა– 
ულებს და იმედოვნებს, რომ მომავალში ჩინეთის 
ფლოტი და სამხედრო ავიაცია უფრო მნიშვნელო- 
ვან როლს შეასრულებს. 


ჩინეთი მოქმედებს საკუთარი 
ინტერესების დასაცავად 


2015 წელს, სამხრეთ ჩინეთის ზღვაში, ჩინე–- 
თის საზღვაო ძალების წვრთნები მიმდინარეობდა 
შეერთებულ შტატებთან წინააღმდეგობებისა და 
რეგიონის რამდენიმე ქვეყანასთან დავის ფონზე, 
მანევრების მიზეზი იყო ჩინეთის პოლიტიკური და 
ეკონომიკური ინტერესების დაცვა საზღვაო ძალე–- 
ბის საშუალებებით, რადგანაც ჩინეთი ზღვის ტე- 
რიტორიის 80%-ს თავის სუვერენულ ტერიტორიად 
მიიჩნევს. ვითარებას ართულებს ახლომდებარე 
კუნძულები და არქიპელაგი, რომლებზეც პრეტენ- 
ზიას აცხადებენ: ჩინეთი, ვიეტნამი, ბრუნეი, მალა- 
იზია, ტაივანი და ფილიპინები. აქ ასზე მეტი კუნძუ– 
ლია, მდიდარი სხადასხვა რესურსებით. რამდენიმე 
წლის წინ ჩინეთმა გადაწყვიტა საზღვაო ფლოტი 
სანაპირო ტერიტორიების დაცვიდან უსაფრთხო- 
ების რეჟიმში გადაიყვანოს. აქტიური თავდაცვის 
კონცეფციით ხელმძღვანელობის მოტივით, ჩინე– 
თი იტოვებს უფლებას აწარმოოს პროფილაქტიკუ– 
რი ადგილობრივი დარტყმები მტრის წინააღმდეგ, 
ამ მიზეზით შენდება ახალი ხომალდებიც. 

ამავდროულად, ჩინეთი შეშფოთებულია და- 
ახლოებით 1000000-იანი აშშ-ის ჯარის რეგიონში 
ყოფნით და მეზობელ სახელმწიფოებთან აშშ-ს 
სამხედრო პარტნიორობის განვითარებით. მარტო 
იაპონიაში აშშ-ის 52 სამხედრო ობიექტია განთა– 
ვსებული. 2015 წლის მაისში, პენტაგონმა დაგეგმა 
საზღვაო ოპერაცია სამხრეთ ჩინეთის ზღვის სადა– 
ვო კუნძულებზე ნაოსნობის უსაფრთხოების უზრუნ- 
ველსაყოფად, რაზეც პეკინმა შეერთებულ შტატებს 
განმარტება მოსთხოვა. 

ამერიკელების და მათი მოკავშირეების აზრით, 
სამხრეთ ჩინეთის ზღვაში უთანხმოების მიზეზი 
ჩინეთის სახალხო რესპუბლიკის ახალი ტერიტო- 
რიული პოლიტიკაა, რაც ეხება სანაპირო ზოლის 
გაფართოებას და საზღვაო კომუნიკაციებზე კონ–- 
ტროლის გაძლიერებას. აშშ ასე გულგრილად ვერ 
შეხვდება ჩინეთის მიერ ოკეანეზე კონტროლის 
დამყარების მცდელობას. აშშ-მ არაერთხელ მოუ– 
წოდა ჩინეთს შეწყვიტოს ახალი ტერიტორიების – 
3 მლნ კვადრატული კილომეტრის ათვისება, რაც 
პეკინს თავის ეკონომიკურ ზონად მიაჩნია. 

შეერთებული შტატების სამხედრო-პოლიტიკუ- 
რი ხელმძღვანელობა არ აპირებს სამხრეთ ჩინე- 
თის ზღვაში გავლენის სფეროების დათმობას ჩინე- 
თისათვის. მასთან სტრატეგიულ დაპირისპირებაში 
განსაკუთრებული როლი ენიჭება იაპონიას, რომე- 
ლმაც 2015 წლის დასაწყისში დაამტკიცა ყველაზე 
დიდი სამხედრო ბიუჯეტი – 42 მლრდ დოლარი. 
შეერთებული შტატები დაჟინებით მოითხოვს ია- 
პონიის საზღვაო ძალების სარაკეტო თავდაცვისა 
და ავიაციის დაჩქარებულ განვითარებას. ეს, პირ- 
ველ რიგში, აუცილებელია ჩინეთთან სადავო ტე- 
რიტორიების, სენკაკუს კუნძულების (ჩინური სახე- 
ლი – დიაოიუ) დასაცავად აღმოსავლეთ ჩინეთის 
ზღვაში. იაპონიამ შეშფოთება გამოთქვა ჩინეთის 
მოქმედებაზე, რაზეც ჩინეთმა იაპონია დაადანაშა- 
ულა რეგიონში დაძაბულობის შეტანაში. 2015 წლის 
14 მაისს იაპონიის მთავრობამ დაამტკიცა კანონი 
ქვეყნის შეიარაღებული ძალების სახელმწიფოს 
გარეთ გამოყენების შესაძლებლობის შესახებ, რი–- 
თიც მოიხსნა საზღვარგარეთ სამხედრო ოპერაცი- 
ების აკრძალვა. 

აშშ იმედოვნებს, რომ ვიეტნამიც ჩაერთვე- 
ბა ანტიჩინურ ალიანსში, რომელიც, თავის მხრივ, 
სპრატლის კუნძულებზე პრეტენზიას აცხადებს. ეს 
„სადავო არქიპელაგი, სამხრეთ ჩინეთის ზღვაში, 
მოიცავს მცირე და მარჯნის კუნძულებს და ასზე 
მეტ რიფს. ირგვლივ მდიდარი წყლებია მეთევზე– 
თათვის და ნავთობისა და ბუნებრივი აირის მარა- 
გებსაც შეიცავს“. მათ ჩინეთი ქვეყნის განუყოფელ 
ნაწილად მიიჩნევს. ვერ ვიტყვით, რომ ეს არის აშშ- 
ის მხრიდან ომი, მაგრამ, ფაქტია, რომ ამ დაპირის- 

0Lწ/CნIიმ/50011051.0ძ (გადამოწმებულია 2020 წლის 
7 დეკემბერს) ს.5.-CიIიმ 5LმL6§IC C0(ი06LI0ი Iი 50Vხი 
მიძ ნმ5L CჩIიმ 58მ5: 8მCL9/0სიძ მიძ I55V05 I0I C0ი969/655 
ყიძმL0ძ IმიVყმIV 26, 2022. იLL905://590.”მ5.0”C/CI5/I0VV/ 
ი42784.091 გვ. 26 (გადამოწმებულია 2022 წ-ს 7 დეკე- 

გლობალიზაცია და ბიზნესი #14, 2022 


საერთაშორისო პოლიტიკურ-ეკონომიკური ურთიერთობები 


პირებით ეკონომიკას ადგება ზიანი, ხოლო რეგი- 
ონში იქმნება დაძაბულობა და კონფიქტის კერები 
ძლიერსა და სუსტ სახელმწიფოებს შორის. 

2015 წელს, აშშ-ის წყნარი ოკეანის ფლოტის 
სარდალმა, ადმირალმა სკოტ სვიფტმა თქვა, რომ 
აშშ-ის ჯარები მზად არიან რეაგირება მოახდი- 
ნონ სამხრეთ ჩინეთის ზღვაში მომხდარ ინციდე- 
ნტზე, საჭიროების შემთხვევაში კი მათ შეუძლიათ 
აქ გაგზავნონ სამხედრო ხომალდებიც. ვაშინგ- 
ტონმა ღიად განაცხადა, რომ ჩინეთის წვრთნები 
საფრთხეს უქმნის სამხრეთ ჩინეთის ზღვაში სტა– 
ბილურობას, ასევე, აშშ მზად არის სამხრეთ ჩინე– 
თის ზღვაში, მოკავშირეებთან ერთად, გამართოს 
წვრთნები. ჩინეთი აკრიტიკებს შეერთებულ შტა- 
ტებს სამხრეთ ჩინეთის ზღვაში „მილიტარისტული 
საქციელის" გამო, უარყოფს ბრალდებებს და აღ– 
ნიშნავს, რომ მათი პოლიტიკა ემსახურება ეროვ- 
ნული ინტერესების დაცვას და რეგიონში სტაბილუ– 
რობის უზრუნველყოფას. 

აშშ-ის საზღვაო ძალები რეგულარულად აწა- 
რმოებს ნაოსნობაში ე.წ. „ნავიგაციის თავისუფლე- 
ბის” დაცვას. აშშ-ის თავდაცვის დეპარტამენტი იკ- 
ვლევს საბრძოლო თვითმფრინავებისა და გემების 
გამოყენების შესაძლებლობას ჩინეთის მხრიდან. 
მხარეთა დაპირისპირება რეგიონში უკვე რამდენი– 
მე წელია მიმდინარეობს, შეერთებული შტატები და 
ჩინეთი ატარებენ სხვადასხვა მანევრებს და ადანა– 
შაულებენ ერთმანეთს რეგიონში მშვიდობისათვის 
საფრთხის შექმნაში. სიტუაციას ამძაფრებს ამე–- 
რიკული სამხედრო გემების გასვლა სამხრეთ ჩი– 
ნეთის ზღვაში – რაც პეკინის თვალსაზრისით, სა–- 
ერთაშორისო სამართლის დარღვევა და ჩინეთის 
სუვერენიტეტის შელახვაა. თუმცა ვაშინგტონი ამა– 
ში პრობლემას ვერ ხედავს და არ აპირებს უარის 
თქმას. აშშ-ის გემების არსებობა, ნაწილობრივ, 
ახდენს თავის კორექტირებას რეგიონში არსებულ 
ვითარებაზე, რაც უარყოფითად აისახება სამხრეთ 
ჩინეთის ზღვის ტერიტორიულ დავაზე. დებატები 
წარმოიქმნება ნახშირწყალბადებით მდიდარ კუნ- 
ძულებზე – ამ ტერიტორიებისათვის დავებზე, ჩინე– 
თის გარდა, ბრუნეი, ვიეტნამი, მალაიზია და ფილი- 
პინებიც მონაწილეობენ. 

ზოგადად, აშშ-ის ქმედებები რეგიონში შეიძლე– 
ბა განვიხილოთ, როგორც თეთრი სახლის ანტიჩი– 
ნური კამპანიის ნაწილი. ამასთან ერთად, ამერი–- 
კული მხარე ცდილობს, დაადანაშაულოს ჩინეთი 
კორონავირუსის პანდემიის დაწყებაში, ვირუსის 
გაჩენაში მონაწილეობასა და მსოფლიო ჯანდაცვის 
ორგანიზაციაზე ზეწოლაში, რომელიც შეერთებუ- 

ლმა შტატებმა უკვე დატოვა. 

შეერთებულმა შტატებმა დიდი ხანია გააკრი– 
ტიკა ჩინეთი, ჰონგ კონგთან, ტაივანთან და ტიბეტ- 
თან დაკავშირებით განხორციელებული ქმედე- 
ბების გამო. ოფიციალურად, ვაშინგტონს არ აქვს 
დიპლომატიური ურთიერთობა ტაიპეისთან, რო- 
მელსაც ჩინეთი თავის რეგიონად მიიჩნევს, მაგრამ 
სამხედრო დახმარებას უწევს მას. ასევე, ტიბეტის 
მთელი რიგი ტერიტორიები შეერთებულმა შტატებ– 
მა „ოკუპირებულ ტერიტორიად“ მიიჩნია. ამასთან 
ერთად, ჩინეთსა და ინდოეთს შორის მომხდარ 
შეტაკებაზე მესაზღვრეებს შორის, აშშ ცალსახად 
ინდოეთის მხარეზეა, რაც დამატებით აღიზიანებს 
ჩინეთს. 

2020 წლიდან კი ჩინეთს ემუქრება სანქციებით 
ეროვნული უსაფრთხოების კანონის მიღებით. 


შტატებსა და ფილიპინებს შორის 
2016 წელს გაფორმებულ გაფართოებულ 
თავდაცვის შეთანხმება 


2015 წლის ივნისში ბრიტანულ გამოცემა Iი6 
IიძტიზიძგიL – იწერდა, რომ: „ამერიკელები კიდევ 
ერთხელ მზად არიან დაიცვან ფილიპინები და 
მთელი რეგიონი“, ამის დასტურად, ამერიკული სა- 
რაკეტო კრეისერი მივიდა ფილიპინებში დახურულ 
სამხედრო ბაზაზე. შეერთებულ შტატებსა და ფილი– 
პინებს შორის შეთანხმება მიზნად ისახავს აშშ-ფი- 
ლიპინების ალიანსის გაძლიერებას. 2016 წლის 19 
მარტს ფილიპინების და შეერთებული შტატების 
მთავრობა შეთანხმდა აშშ-ის ჯარების განთავსების 
თაობაზე – 5 ბაზაზე. 2016 წლის ხელშეკრულება შე– 
ერთებულ შტატებს საშუალებას აძლევს აქ შეიარა– 
ღებული ძალები განთავსონ; ააშენონ და ამუშაონ 
ობიექტები ფილიპინების ბაზაზე როგორც აშშ-ის, 
ისე ფილიპინების ძალებისთვის; ფილიპინელ პე- 
რსონალს აძლევს წვდომას ამერიკულ გემებსა და 
თვითმფრინავებზე. აშშ-ს არ აქვს უფლება – შექ- 
მნას მუდმივი სამხედრო ბაზები და განათავსოს ან 
შეინახოს ბირთვული იარაღი. 2016 წლის 12 იან- 
ვარს ფილიპინების უზენაესმა სასამართლომ მხა- 
რი დაუჭირა შეთანხმების კონსტიტუციურობას. 

ფილიპინები ვაშინგტონისთვის, აღმოსავლეთ 
და სამხრეთ-აღმოსავლეთ აზიის სტრატეგიული 


2 ს.5.-CჩIიმ 5L-მL6წIC C0თ06LIV0ი Iი 50VLი მიძ ნწმ5L CჩIიმ 
56815: ზმCI9/0სიძ მიძ I55V65 (0L C0იწ(655 V0ძმL0ძ 
ჰგიყსმIV 26, 2022. ჩLC905://590.(85.0LC/CI5/ICV// 842784. 
09L გვ. 26 (გადამოწმებულია 2022 წ-ს 7 დეკემბერს). 

ლალი კაპანაძე 


კონტროლის თვალსაზრისით, ძალზე მნიშვნელო- 
ვანია. ორი სახელმწიფო რეგულარულად ატარებს 
ერთობლივ სამხედრო წვრთნებს, რაც, როგორც 
ჩანს, მიზნად ისახავს ჩინეთის სამხედრო ძალა- 
უფლების ზრდის შეჩერებას. გარდა ამისა, შეერთე– 
ბული შტატები ინარჩუნებს სპეცდანიშნულების 
მცირე შემადგენლობას კუნძულზე, რათა მხარი და– 
უჭიროს მანილას ტერორისტული დაჯგუფების და 
ისლამურ სახელმწიფოსთან ასოცირებული სხვა 
ბოევიკების წინააღმდეგ ბრძოლას. რესპუბლიკაში 
აშშ-ის სამხედრო ყოფნა ყველგან იგრძნობა, მას 
მნიშვნელოვანი წვლილი შეაქვს ეროვნული ბიუჯე– 
ტის შევსებაში. 2016-იდან 2019 წლამდე ვაშინგტო– 
ნმა დაახლოებით 550 მლნ აშშ დოლარი სამხედრო 
დახმარება გამოუყო კუნძულ ქვეყანას. 

მართალია, ფილიპინებმა შეერთებული შტა- 
ტებისგან დამოუკიდებლობა 1946 წელს მოიპოვეს, 
მაგრამ ვაშინგტონი ათწლეულების განმავლობაში 
რჩებოდა მანილას საუკეთესო მეგობრად. საზოგა- 
დოებრივი აზრი კი მკაცრად ანტიჩინურია. 

დიდი ხნის განმავლობაში ურთიერთობა ჩი- 
ნეთსა და ფილიპინებს შორის ძალიან რთული 
იყო სამხრეთ ჩინეთის ზღვის კუნძულებან დაკავ- 
შირებით, რომელზეც, ამ ორი ქვეყნის გარდა, პრე- 
ტენზიას გამოთქვამდნენ: ვიეტნამი, მალაიზია და 
ბრუნეი. საქმე იქამდე მივიდა, რომ 2013 წელს ფი- 
ლიპინებმა ჩინეთს საერთაშორისო სასამართლო- 
ში კი უჩივლეს. ფილიპინების ინფრასტრუქტურა, 
ხიდების, გზებისა და კაშხლების ჩათვლით, ასო– 
ბით მილიარდი დოლარი ღირს. 2018 წლის ნო– 
ემბერში, სი ძინპინმა და დუტერტემ გააფორმეს 
სესხის ხელშეკრულება ფილიპინების მრავალი 
პროექტის დაფინანსების უზრუნველსაყოფად. ეს 
მნიშვნელოვნად აღემატება ფილიპინებში ამერი– 
კულ ინვესტიციებს. გარდა ამისა, დუთერტემ დაა- 
დასტურა, რომ რესპუბლიკა უერთდება „ჩინეთის 
სარტყელისა“ და „აბრეშუმის გზის“ ინიციატივას, 
რაც ამ სახელმწიფოს სამხრეთ-აღმოსავლეთ 
აზიაში ჩინეთის ყველაზე მნიშვნელოვან სატრან–- 
სპორტო და ლოგისტიკურ ცენტრად აქცევს. შეე–- 
რთებული შტატები და ფილიპინები ინარჩუნებენ 
მჭიდრო უსაფრთხოების კავშირებს და ხშირად 
ატარებენ ერთობლივ სამხედრო წვრთნებს თავ- 
სებადობის გასაზრდელად. 2022 წლის აპრილში 
შეერთებულმა შტატებმა და ფილიპინებმა ჩაა- 
ტარეს 37-ე სამხედრო წვრთნები 8/#LI##I#M – ყო– 
ველწლიური ღონისძიება, რომელშიც აშშ-ისა 
და ფილიპინების სამხედრო პერსონალი ერთო- 
ბლივად წვრთნიან კონტრტერორისტულ, ამფი- 

ბიურ, ურბანულ და საავიაციო ოპერაციებში. 2022 
წლის ოქტომბერში, 530 ფილიპინელმა საზღვაო 
ქვეითმა და 2,550 ამერიკელმა საზღვაო ქვეითმა, 
იაპონიის სახმელეთო თავდაცვის ძალებისა და 
კორეის რესპუბლიკის საზღვაო ძალების მცირე 
კონტიგენტებთან ერთად, მონაწილეობა მიიღეს 
სავარჯიშო M#M#MM/MMნ#6 2022-ში, რომელიც ფოკუ– 
სირებული იყო შემდეგ ამოცანებზე: ამფიბიური, 
საზღვაო ოპერაციების, სპეციალური ოპერაციე–- 
ბის კომბინირებული შესაძლებლობების გაზრდა; 
უსაფრთხოება, სანაპირო თავდაცვა; კომბინირე–- 
ბული შეიარაღება და ჰუმანიტარული დახმარება 
და კატასტროფების დახმარება. 

ფილიპინურ-ჩინური პროექტის გამო დაიწყო 
აქტიური კამპანია დუტერტეს და მისი ჩინური ინი–- 
ციატივების წინააღმდეგ. კორონავირუსის აფეთ- 
ქებამ კი პრეზიდენტისა და მთავრობისდმი ნდო- 
ბა შეარყია. ადგილობრივი დამკვირვებლებიც კი 
აღიარებენ, რომ საშინელია არა მხოლოდ კორო- 
ნავირუსის, არამედ ქსენოფობიის აფეთქებაც. 

ცხადია, ამ გარემოებით ისარგებლებს აშშ და 
სიტუაციას თავისი პოლიტიკური მიზნებისთვის გა- 
მოიყენებს. 


დასკვნა 


შეერთებული შტატები ჩართულია სამხრეთ 
ჩინეთის ზღვასთან დაკავშირებულ დავაში თით- 
ქმის დაარსების დღიდან. ზოგჯერ ამას ამერიკული 
ინტერესების ფხიზელი და აქტიური დაცვის სახე 
ჰქონდა. 

ამჯერად, ფსონები უფრო მაღალია და სავარა– 
უდოდ, სამხრეთ ჩინეთის ზღვის დავა უკანა პლანზე 
გადასვლას არ აპირებს. თუ შეერთებული შტატები 
თავისი ეროვნული ინტერესების დაცვას აპირებს, 
უფრო ფრთხილად უნდა იყოს მათ განსაზღვრასა 
და განხორციელებაში. დღეს ინდოეთისა და წყნა- 
რი ოკეანე ამერიკის გრანდიოზული სტრატეგიის 
ცენტრშია და ეს სტრატეგია ვერ იქნება წარმატებუ– 
ლი სამხრეთ ჩინეთის ზღვაში არსებული წესებისა 
და ალიანსების დაცვის გარეშე. 

